Majorstuen stasjon

Majorstuen stasjon er den siste felles stasjon for alle t-banelinjer på vestlig side av Oslo. Stasjonen ligger på baksiden av Majorstuhuset på Majorstuen i Bydel Frogner. Majorstuen er det nest største kollektivknutepunktet i Oslo med rundt 30 millioner på- og avstigninger per år (2015).Ruter.no  - Nye Majorstuen stasjon (2015). Stasjonen ble åpnet i 1898, og totalrenovert i 2025.

70.000 reisende bruker stasjonen daglig per 2025, dette er ventet å øke til 90.000 når Fornebubanen åpner i 2029.

 Historie 

Stasjonen ble åpnet i 1898 som endestasjon for Holmenkollbanen. Den forble dette inntil Smestadbanen stod ferdig i 1912. I 1928 ble tunnelen til Nationaltheatret stasjon (kalt Undergrunnsbanen) bygget. Majorstuen er nærmeste t-banestasjon til Frognerparken. Navnet ble vedtatt den 26. august 1981.Diskusjon:Majorstuen#E-post_Oslo_kommune E-post bystyret«I bystyret 26.08.81 var det oppe en sak, sak 297, Stasjonsnavn på forstadsbanene i vest.»

Den opprinnelige stasjonsbygningen på Majorstuen ble oppført i 1916, da Tryvandsbanen stod ferdig. Den var tegnet av Erik Glosimodt som også tegnet en rekke leskur og stasjonsbygninger langs Holmenkollbanen. Den hadde to innganger, en for Holmenkollbanen, og en for Smestadbanen. Da arbeidet med Undergrundsbanen startet, rev man denne stasjonen og i 1930 ble dagens Majorstuhus oppført, tegnet av Kristofer Lange. 

På et tidspunkt under byggearbeidet raste tunnelen ikke langt fra Majorstuen. Her valgte man å opprette Valkyrie plass stasjon.

 Fornyelse 

Det var lenge blitt foreslått å flytte stasjonen under jorden, og dermed noe østover (nærmere Nationaltheatret stasjon).Ruter.no  - Nye Majorstuen stasjon (2015) Hovedgrunnen for dette var å forenkle overgangene til trikk og buss, samt å gjøre det lettere/tryggere med tanke på fremkommelighet, i det som i dag er et trafikkfarlig område.

En ny underjordisk stasjon var planlagt over to etasjer og ville strekke seg fra Valkyrie plass til dagens Majorstuen T-banestasjon, og få flere innganger. Denne løsningen ble imidlertid ansett for å være for dyr, og man gikk for en billigere løsning hvor man totalrenoverte dagens stasjonsområde. Dette medførte at stasjonen ble stengt i flere måneder fra sommeren 2025.sporveien.no - Oppgradering av Majorstuen stasjon (11.08.2025) Da ble det midterste sporet fjernet.  

På den andre siden av plattformen for vestgående tog var det til 2025 en tredje plattform for tog som hadde endestasjon på Majorstuen. Det var få avganger fra denne plattformen, og den ble vanligvis brukt for avganger tidlig om morgenen eller sent på kvelden, og kunne kun betjene tog med to vogner. Mellom 2002 og 2004 var Majorstuen endestasjon for Holmenkollbanen, og togene brukte da denne plattformen. På plattformen for vestgående tog var det også inntil 2025 en Narvesen-kiosk, den eneste kiosken i T-banenettet som befant seg innenfor billettkontrollsonen. Perrongene ble mye dypere, de ble rettet ut og det bygges ny gang- og sykkelbru over sporene. Nye atkomster fra Slemdalsveien øverst på perrongen og fra Sørkedalsveien er under bygging.Oppgradering av Majorstuen stasjon. sporveien.no, 19.9.2025. Besøkt 22.9.2025.

Navneforslag
Foreningen Oslo Science City har foreslått å omdøpe Majorstuen til «Gateway Oslo Science City» i forbindelse med foreningens visjoner om utviklingen av Forskningsbyen, som foreningen omtaler som «Oslo Science City» også på norsk. Språkrådet har protestert mot forslaget om engelske stasjonsnavn og mot å erstatte de etablerte navnene i Majorstuen–Blindern–Gaustad–Ullevål-området med nykonstruerte navn. I desember 2021 uttalte direktør Åse Wetås i Språkrådet at navneforslaget «Oslo Science City» er «eit uttrykk for kunnskapsløyse og mangel på respekt for lovverket på språkfeltet».

 Fysiske fakta 

Stasjonen ligger 47,7 meter over havet.

Majorstuen stasjon er tilkoblet fire baner:
 Østlig retning:
 Fellestunnelen
 Vestlig retning:
 Sognsvannsbanen (og videre tilkobling til T-baneringen), nordover
 Holmenkollbanen, nordvest
 Røabanen (og videre tilkobling til Kolsåsbanen, samt fra 2029 Fornebubanenat.no - Signerer kontrakt til 280 millioner - KONTRAKTSIGNERING: Fornebubanen og NRC Group Norge har i dag signert kontrakt for arbeidet med å koble Fornebubanen på eksisterende T-banenettverk ved Volvat nær Majorstuen. (21.03.2024)), vest

Fornebubanens inngående løp skal kobles på Røabanens inngående spor inne i den eksisterende Volvattunnelen. Utgående spor mot Fornebu skal kobles på Røabanens utgående spor etter Volvat bru og deretter gå inn i ny kulvert og enkeltsporet tunnel mot Fornebu.

Stasjonen har to plattformer som befinner seg på hver sin side av sporet.

Stasjonen ligger like ved en trikkeholdeplass med samme navn.

 Linjer og ruter 
miniatyr|T-banen på vei inn og ut av fellestunnelen.

 Referanser 

 Eksterne lenker 


Kategori:Holmenkollbanen
Kategori:Kolsåsbanen
Kategori:Røabanen
Kategori:Sognsvannsbanen
Kategori:Fellestunnelen
Kategori:Majorstuen
Kategori:Jernbanestasjoner åpnet i 1898 i Norge
Kategori:T-banestasjoner i Oslo
Kategori:Kristofer Lange